《吾闻 其一》
清代·朱圭

吾闻廉不刿，于陵曷足贤。在彼成若性，效尤失自然。

责人日以甚，恕己忘其偏。辞受与进退，鲁邹有中权。

伯夷尚云隘，何况子莫坚。金刚无四相，从容道自全。

夫子思狂狷，颜闵方比肩。愿以告贤哲，过犹不及焉。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。